cyanic-selkie/wikianc huggingface dataset:
โกล ดี. โรเจอร์
ประวัติ
จุดเริ่มต้นการเป็นโจรสลัดของโรเจอร์คือ วันหนึ่งไปเจอเรย์ลี่กับชวนออกเรือเป็นโจรสลัดกัน ตอนแรกก็ถูกเรย์ลี่ไม่สน แล้วทั้งคู่ออกเรือ กับสร้างกลุ่มรวบรวมพรรคพวก ผจญภัยไปทั่วโลก ต่อสู้กับโจรสลัดหลายกลุ่มจนชนะ ซึ่งคู่ปรับคือหนวดขาวทั้งคู่ต่างสู้กันนับครั้งไม่ถ้วน แม้ว่าทั้งคู่อยู่คนละฝั่ง แต่ก็เคารพกัน ถึงกับลงจากเรือมากินเลี้ยงตามลำพังเพื่อถกเถียงเรื่องของกันและกัน เมื่อ 4 ปีก่อน โรเจอร์ป่วยเป็นโรคไม่มีทางรักษาได้ ลูกเรือได้ขอร้องให้คร็อกคัสมาเป็นหมอประจำตัวโรเจอร์ กับบรรเทาอาการได้ โดยตลอดการเดินทาง 3 ปี จนโรเจอร์ได้ตำแหน่งโจรสลัดมา ลูกเรือต่างคิดว่าตำแหน่งนั้นไร้ค่ากับคนใกล้ตาย แต่โรเจอร์ก็ภาคภูมิใจ จากนั้นก็ไปหาหนวดขาวกับกินเลี้ยงคุยกันตามลำพังครั้งสุดท้าย เพื่อบอกทางไปราฟเทลแต่หนวดขาวไม่สน กับเรื่องที่ตนกำลังจะตายกับเล่าเรื่อง ด๊ให้ฟัง จากนั้นก็แยกกัน แล้วก็สั่งให้สมาชิกทั้งหมดสลายกลุ่มกันไป โดยโรเจอร์เดินเรือคนเดียวไปทั่ว 1 ปีต่อมาโรเจอร์ ยอมมอบตัว ติดคุกนรกอิมเพลดาวน์ Level 6 ชั้นนรกนิรันดิ์กาล รอการประหาร แล้วพอการ์ฟมาเยี่ยม โรเจอร์บอกว่ากำลังจะเป็นพ่อคน จึงขอร้องให้การ์ฟช่วยดูแลเอสด้วย เพราะตนไม่มีโอกาสได้ดูแลเอสในฐานะพ่อคน ในวันประหาร มีคนมาถามเรื่องสมบัติในตำนานมีรูปร่างยังไง โรเจอร์ก็บอกให้ไปหาเอาเองกับยังยิ้มให้ทุกคนที่มาดูวาระสุดท้ายของเค้า ยิ้มยุคสมัยใหม่ที่กำลังจะมาถึง และยิ้มให้กับเหล่าโจรสลัดผู้โง่เขลาและต้องการสมบัติของเค้า จนถูกประหารในที่สุด
นอกจากจะเป็นผู้เปิดศักราชของยุคแห่งโจรสลัด โดยคนที่ไปอยู่ดูในการประหารของโรเจอร์ หลังจากโรเจอร์เสียชีวิต ก็ออกเดินทางไปโดยเป็นโจรสลัดหรืออาชญากรที่มีชื่อเสียงกันเกือบทุกคน โดยได้ระบุว่ามี มิฮอร์ค ดราก้อน แชงคูส บากี้ โดฟลามิงโก้ โมเรีย ครอคโคไดล์ แล้วเขายังเป็นแรงบรรดาลใจให้กับ มังกี้ D ลูฟี่ พระเอกของเรื่อง ให้ออกเดินทางเพื่อก้าวขึ้นสู่ต่ำแหน่ง ราชาแห่งโจรสลัดอีกด้วย
กลุ่มโจรสลัดโรเจอร์
ตอนลูฟี่ออกตามหาช่างคลุมเรือโดยไม่รู้หน้าตา ตอนนั้นเรย์ลี่ยอมถูกจับเป็นทาสหวังขโมยเงินจากคนซื้อ ซึ่งเผ่าคนยักษ์ที่ชื่อสเตเซนเท่านั้นที่สงสัยในตัวเรย์ลี่ พอกลุ่มหมวกฟางก่อเรื่อง เรย์ลี่ใช้ฮาคิราชันย์ทำให้คนในร้านสลบไป กับปลดปลอกคอระเบิดของเคย์มี่ด้วยมือเปล่าอย่างง่ายดาย โดยไม่ต้องใช้กุญแจ แล้วไปรวมตัวกับกลุ่มหมวกฟางหนีไปที่บาร์ของแชคกี้ ได้เล่าความจริงของโรเจอร์ให้ฟัง พอลูฟี่ห้ามเล่าเรื่องวันพีซตนจึงไม่เล่า ซึ่งเรย์ลี่อาสาคลุมเรือให้โดยเร็วสุดคือ 3 วัน โดยมอบบี้เบิ้ลการ์ดของตนกับกลุ่มหมวกฟาง ซึ่งเรย์ลี่จะไปหาเรือกับขับไปจอดที่อื่นเพื่อซ่อนเรือ แล้วค่อยคลุมเรือ แต่เรื่องคลุมเรือต้องหยุดลง เมื่อกลุ่มหมวกฟางเดือดร้อนจากคุมะ แปซิฟิสต้า เซนโทมารุ กับคิซารุ โดยตนถ่วงเวลาคิซารุ จนคุมะมา บอกสาเหตุที่จะช่วยกลุ่มหมวกฟางกับเรื่องที่ต้องถูกดัดแปลงกับหน้าที่สุดท้าย
ตอนเกิดสงครามก็ดูที่ชาบอนดี้ กับเสียใจที่หนวดขาวเสียชีวิตในสงคราม หลังจากจบสงครามเรย์ลี่ไปหาลูฟี่ที่อเมซอนลิลลี่ แต่เรือล่มจึงต้องว่ายน้ำต่อ จัดการกับจ้าวทะเลไปด้วย พอเจอให้ลูฟี่และจินเบ ทั้ง 3 ไปมารีนฟอร์ดอีกครั้ง เพื่อส่งสารให้พวกหมวกฟางหายตัวไป 2 ปี เพื่อฝึกฝนก่อนเข้าโลกใหม่ โดยเรย์ลี่ทำหน้าที่เป็นคนสอนลูฟี่ 1 ปีครึ่ง เกี่ยวกับพื้นฐานการใช้ฮาคิ โดยตนก็ปวดหัวเกี่ยวกับลูฟี่เสมอ แต่หลังจากนั้นก็กลับไปหมู่เกาะชาบอนดี้ ก็คลุมเรือต่อจนเสร็จ พอครบกำหนด 2 ปี พวกลูฟี่ก็มารวมตัว เรย์ลี่ถ่วงเวลาทหารเรือเพื่อให้พวกลูฟี่ไป แล้วลาจากกับลูฟี่ ซึ่งตนก็ภูมิใจที่มีลูฟี่เป็นศิษย์
ในอดีตเมื่อ 50 ปีก่อน ตอนนั้นอายุ 23 ปี ตอนที่กลุ่มรุมบ้าเข้าแกรนด์ไลน์ จึงฝากฝังให้ดูแลลาบูน
เมื่อตอนที่อายุ 47 ปี คือช่วง 4 ปีก่อนที่โรเจอร์จะเสียชีวิต ตอนนั้นถูกลูกเรือโรเจอร์ขอให้มาเป็นหมอประจำตัวโรเจอร์ คร็อกคัสบรรเทาอาการโรเจอร์ได้ แม้จะอยู่บนเรือแค่ 3 ปี แต่พรรคพวกที่แท้จริงของกลุ่ม มีอาวุธเป็นหอกฉมวก
2 ปีหลังจากจบสงคราม ดื่มเหล้ากับชายคนหนึ่งคาดว่าน่าจะเป็นคนที่เคยรู้จัก คาดว่ากัปตันโยกี้ กัปตันคนแรกของกลุ่มโจรสลัดรุมบ้าที่รอดตายกับรักษาตัวที่เซาท์บลูจนหายดี
หมวกฟาง
โรเจอร์ได้เป็นเจ้าของหมวกฟางคนแรกแล้วส่งต่อให้แชงคูสและแชงคูสก็ส่งให้ลูฟี่
อนุสสติ
เป็น 10 กรรมฐานในกรรมฐาน 40 กองได้แก่ กสิน 10, อนุสสติ 10, อสุภะ 10, พรหมวิหาร 4, อรูปฌาน 4 จตุธาตุววัตถาน1 อาหาเรปฏิกูลสัญญา 1
วิสุทธิมรรคระบุว่า พุทธานุสสติ ธัมมานุสสติ สังฆานุสสติ สีลานุสสติ จาคานุสสติ เทวตานุสติ อุปสมานุสติ มรณานุสสติ เป็นอารมณ์นิมิตรทำสมาธิได้สูงสุดที่ระดับอุปจาระสมาธิ กายคตานุสสติเป็นอารมณ์นิมิตรทำสมาธิได้สูงสุดที่ระดับปฐมฌาน(ฌาน1) และอานาปานุสสติเป็นอารมณ์นิมิตรทำสมาธิได้สูงสุดที่ระดับจตุตถฌาน(ฌาน4)
อ้างอิง: อรรถกถา ขุททกนิกาย คาถาธรรมบท โลกวรรคที่ ๑๓  พระสุตตันตปิฎก เล่มที่ ๑๕ อังคุตตรนิกาย สัตตก-อัฏฐก-นวกนิบาต
การท่องเที่ยวในประเทศสวีเดน
การท่องเที่ยวในประเทศสวีเดน ถือเป็นสัดส่วนที่ค่อนข้างเล็กของเศรษฐกิจสวีเดนในปี ค.ศ. 2011 โดยอยู่ที่ 2.9 เปอร์เซนต์ของจีดีพีของประเทศ ซึ่งการท่องเที่ยวนี้นำรายได้เข้าที่ 264 พันล้านครูนาสวีเดน คิดเป็น 98.8 พันล้านครูนาที่เป็นค่าใช้จ่ายของนักท่องเที่ยวต่างชาติในสวีเดน ส่วน 7.1 เปอร์เซนต์ของรายได้ครัวเรือนสวีเดนใช้ในการท่องเที่ยวภายในประเทศ
ประเทศสวีเดนส่วนใหญ่จะมีนักท่องเที่ยวมาเยือนจากประเทศเพื่อนบ้าน เช่น ประเทศเดนมาร์ก, นอร์เวย์ และฟินแลนด์ ส่วนประเทศจากภูมิภาคอื่น ๆ ได้แก่ เยอรมนี และสหราชอาณาจักร สถานที่ท่องเที่ยวของสวีเดนประกอบด้วยพิพิธภัณฑ์วาซา, มิลเลสโกร์เดน และมรดกโลกอย่างโรงละครพระที่นั่งดรอตนิงโฮล์ม ส่วนที่น่าสนใจอื่น ๆ ประกอบด้วยทางด้านศิลปะ, วรรณกรรม, ความทันสมัย และดนตรีของประเทศสวีเดน (เช่น แอ็บบา) นักท่องเที่ยวจำนวนมากเดินทางมาเยือนสวีเดนในช่วงฤดูร้อนเมื่ออุณหภูมิสูงขึ้น โดยเฉพาะอย่างยิ่งสโกเนอ และชายฝั่งทางตอนกลางกับตอนใต้ของประเทศสวีเดนรวมถึงหาดทราย ตลอดจนเกาะกอตแลนด์ที่มีผู้มาเยือนจำนวนมากในช่วงฤดูร้อนกับเที่ยวบินเช่าเหมาลำจากเยอรมนีสู่สนามบินวิสบี
เส้นทางท่องเที่ยวเส้นทางหนึ่ง คือ จากทางใต้สู่ทางเหนือของประเทศสวีเดน เพื่อการสำรวจประวัติศาสตร์, สถานที่ท่องเที่ยวทางธรรมชาติและวัฒนธรรม โดยเส้นทางนี้เป็นที่นิยมอย่างมากในหมู่นักท่องเที่ยวเยอรมัน
อ้างอิงจากเดอะเวิลด์แฟกต์บุ๊ก สวีเดนเป็นประเทศที่มีผู้มาเยือนมากที่สุดเป็นอันดับ 21 ของโลก โดยมีผู้มาเยือน 7,627,000 คนในปี ค.ศ. 2006
เครื่องซักผ้า
เครื่องซักผ้า เป็นเครื่องจักรที่ใช้สำหรับในการซักล้างเสื้อผ้า รวมถึงวัสดุอื่นที่ทำจากผ้า
ประวัติ
ในศตวรรษที่ 16-17 ได้มีการคิดค้นเครื่องซักผ้าขึ้นมาใช้งาน โดยมีถังไม้ใหญ่บรรจุน้ำและผ้าซึ่งหมุนได้ด้วยแกนที่มีด้ามสำหรับหมุนด้วยมือ ผ้าจะผ่านลูกกลิ้งซึ่งคล้ายกับที่บดปลาหมึก ตราบจนถึงปี ค.ศ. 1907 ชาวอเมริกันชื่อ อัลวา ฟิสเซอร์ได้สร้างเครื่องซักผ้าทีทำงานด้วยระบบไฟฟ้าได้สำเร็จ
ประเภทของเครื่องซักผ้าที่ใช้ในครัวเรือนที่เห็นกันได้ในปัจจุบัน มี 3 ประเภท คือ
เครื่องซักผ้าประเภทสองถังมีฝาด้านบน
เป็นเครื่องซักผ้าประเภทกึ่งอัตโนมัติ ตัวตั้งเวลาในการซํกและปั่นจะเป็นกลไลลูกบิดแบบ electromechanical (กึ่งกลไกกึ่งไฟฟ้า) ถังหนึ่งจะไว้สำหรับซัก และอีกถังไว้สำหรับปั่นผ้าให้หมาด ผู้ใช้งานต้องเป็นผู้แยกผ้าจากถังซักมาใส่ถังปั่นหมาดเอง และอาจจำเป็นต้องทำหลายครั้งเนื่องจากถังปั่นหมาดมีขนาดเล็กกว่าทั้งซักมาก ในถังซักจะมีแกนหมุนตรงกลาง หมุนให้ผ้าเสียดสีกัน เพื่อขจัดสิ่งสกปรกออก เครื่องซักผ้าประเภทนี้มีราคาถูกกว่าประเภทอื่น
เครื่องซักผ้าประเภทถังเดียวมีฝาข้างบน
เครื่องซักผ้าประเภทนี้โดยมากจะเป็นแบบทำงานอัตโนมัติ โดยตัวตั้งค่าต่างๆในการซักจะเป็นแบบปุ่มกดหรือแบบลูกบิดที่หมุนได้อย่างเบามือมากกว่าของเครื่องซักผ้าแบบกึ่งอัตโนมัติ (แบบเดียวกับลูกบิดปรับระดับเสียงในเครื่องเสียงและวิทยุบางรุ่น) ควบคุมการทำงานด้วย ไมโครคอนโทรลเลอร์ ที่ประกอบด้วย IC และ ไมโครโพรเซสเซอร์ เข้ามาแทนที่กลไลการตั้งเวลาแบบ electromechanical โดยจะสามารถตั้งระบบการซัก ระดับน้ำ เวลาในการซํกและปั่นหมาด ได้อย่างเสร้จสรรพ ตัวเครื่องจำเป็นต้องต่อกับท่อน้ำ เมื่อตั้งระบบการซักเรียบร้อย เครื่องจะทำการจ่ายน้ำเข้าเครื่อง และตัดน้ำเองอัตโนมัติ จากนั้นทำการซักและปั่นหมาดในถังเดียว ผู้ใช้งานสามารถตั้งระบบการซัก แล้วรอนำผ้าไปตากได้เลย โดยไม่ต้องมาคอยแยกผ้า ในถังซักจะมีแกนหมุนตรงกลางเช่นเดียวกับแบบสองถัง
เครื่องซักผ้าประเภทถังเดียวมีฝาด้านหน้า
เครื่องซักผ้าแบบฝาหน้าสามารถทำงานได้โดยอัตโนมัติเช่นเดียวกับแบบถังเดียวมีฝาด้านบน แต่มีถังซักซ้อนกันสองถัง ถังซักชั้นในจะทำหน้าที่หมุน ให้ผ้าเสียดสีกันและอุ้มน้ำไว้ในขณะที่หมุนผ้า ถังซักชั้นนอกจะทำหน้าที่อุ้มน้ำไว้ในขณะซัก และมีฟังก์ชันการใช้งานที่มากกว่า เช่น เครื่องจะคำนวณประมาณน้ำโดยอัติโนมัติให้เหมาะสม กับปริมาณผ้าโดยเราเลือกเพียงแต่ชนิดของผ้า,สามารถซักน้ำร้อนได้(เครื่องซํกผ้าประเภทถังเดี่ยวมีฝาด้านบนบางรุ่นก็สามารถซํกน้ำร้อนได้เช่นกัน) และอื่นๆอีกมากมายตามรุ่นและยี่ห้อที่แตกต่างกัน
เครื่องซักผ้าแบบอัตโนมัติทั้งแบบฝาบนและฝาหน้า บางรุ่นจะมีเครื่องทำน้ำร้อนในตัวเองสำหรับระบบการซักด้วยน้ำร้อนหรือน้ำอุ่น
โกปาเดลาลิกา
โกปาเดลาลิกา (Copa de la Liga) เป็นการแข่งขันฟุตบอลลีกคัพของประเทศสเปน จัดขึ้นครั้งแรกในปี ค.ศ. 1982 แต่เนื่องจากในช่วงเวลาแห่งความตึงเครียด ความอิ่มตัวการแข่งขัน และความกดดันของสโมสรภายในประเทศ ทำให้มีการจัดแข่งขันขึ้นเพียงแค่ 4 ปี เท่านั้น และยกเลิกไปในปี ค.ศ. 1986 โดยบาร์เซโลนา ซึ่งเป็นทีมชนะเลิศมากที่สุดถึง 2 สมัย
รูปแบบการแข่งขัน
โกปาเดลาลิกาเป็นการแข่งขันแบบแพ้คัดออก การแข่งขันทั้งหมดเล่นด้วยกันสองนัดทั้งนัดเหย้าและนัดเยือนโดยทีมที่มีคะแนนรวมมากที่สุดไปสู่รอบต่อไป รอบชิงชนะเลิศก็จะแข่งขันนัดเหย้านัดเยือนเหมือนกัน ถ้าคะแนนรวมเสมอกันหลังจากแข่งขันรวมกันทั้งสองเกม ภายในเวลาทั้งหมด 90 นาที ก็จะต่อเวลาพิเศษต่อไป หากการแข่งขันเสมอกันอีกก็จะต่อด้วยการดวลลูกโทษเพื่อหาทีมชนะเลิศ รายการนี้ไม่ใช้กฎประตูทีมเยือนเป็นหลักในการแข่งขัน ซึ่งต่างกับรายการโกปาเดลเรย์
พ.ศ. 1899
พุทธศักราช 1899 ใกล้เคียงกับ
มูลนิธิธรรมกาย
มูลนิธิธรรมกาย (Dhammakaya Foundation) จัดตั้งขึ้นตั้งแต่ปี พ.ศ. 2513 เดิมใช้ชื่อว่า มูลนิธิธรรมประสิทธิ์ โดยจดทะเบียนเป็นนิติบุคคล ณ กระทรวงมหาดไทย เมื่อวันที่ 6 สิงหาคม พ.ศ. 2513 เมื่อสร้างวัดพระธรรมกายเสร็จได้ขอแก้ไขเอกสาร เปลี่ยนชื่อเป็น "มูลนิธิพระธรรมกาย" เมื่อวันที่ 20 มกราคม พ.ศ. 2525 ณ ศาลากลางจังหวัดปทุมธานี และเพื่อไม่ให้สับสนกับชื่อวัด จึงจดทะเบียนเปลี่ยนแปลงชื่อจาก มูลนิธิพระธรรมกาย เป็น "มูลนิธิธรรมกาย" โดยได้รับอนุญาตจากสำนักงานคณะกรรมการวัฒนธรรมแห่งชาติ ตามหนังสือที่ ศธ 1304/6088 ลงวันที่ 30 กันยายน พ.ศ. 2528
มูลนิธิธรรมกายจัดเป็นองค์การไม่แสวงหาผลกำไร (NPO) และองค์การนอกภาครัฐ (NGO) ที่เป็นสมาชิกองค์การสหประชาชาติ มีหน้าที่ในการส่งเสริมกิจกรรมต่าง ๆ ด้านสันติภาพ การศึกษา วัฒนธรรม สังคมสงเคราะห์ การปฏิบัติธรรม ควบคู่กับวัดพระธรรมกายมาตลอด
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 9
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
นัด
เวลาคือ CET/CEST.
การประชุมไคโร
การประชุมไคโร (รหัสนามว่า เซ็กทันท์; sextant ) เมื่อวันที่ 22–26 พฤศจิกายน ค.ศ. 1943 จัดขึ้นในกรุงไคโร ประเทศอียิปต์ ได้สรุปใจความถึงการเป็นพันธมิตรร่วมต่อต้านญี่ปุ่นในช่วงสงครามโลกครั้งที่สองและการตัดสินใจเกี่ยวกับเอเชียหลังสงคราม ผู้ที่เข้าร่วมประชุม ได้แก่ ประธานาธิบดีแห่งสหรัฐ แฟรงกลิน ดี. โรสเวลต์, นายกรัฐมนตรีแห่งสหราชอาณาจักร วินสตัน เชอร์ชิล และจอมทัพ เจียง ไคเชก แห่งสาธารณรัฐจีน ผู้นำโซเวียต โจเซฟ สตาลินได้ปฏิเสธที่จะเข้าร่วมการประชุมเพราะการเข้าพบกับเจียงอาจจะทำให้ส่งผลกระทบระหว่างสหภาพโซเวียตและญี่ปุ่น(กติกาสัญญาความเป็นกลางโซเวียต–ญี่ปุ่น ค.ศ. 1941 เป็นข้อตกลงห้าปีของความเป็นกลางระหว่างสองประเทศ ใน ค.ศ. 1943 สหภาพโซเวียตไม่ได้ทำสงครามกับญี่ปุ่น เว้นแต่จีน, สหราชอาณาจักร และสหรัฐฯเท่านั้น)
สองวันต่อมา สตาลินได้เข้าพบกับโรสเวลต์และเชอร์ชิลในเตหะราน อิหร่าน สำหรับการประชุมเตหะราน
ฝ่ายอเมริกันไม่ได้ต้องการให้ฝรั่งเศสกลับไปครองอินโดจีน ได้เสนอให้เจียง ไคเชกเข้าควบคุมอินโดจีนฝรั่งเศสไว้ทั้งหมด แต่เจียง ไคเชกได้ปฏิเสธข้อเสนอนี้ต่อหน้าสาธารณชน
ปฏิญญาไคโรได้ประกาศออกไป เมื่อวันที่ 27 พฤศจิกายน ค.ศ. 1943 และได้ปล่อยในคำแถลงการณ์ไคโรผ่านวิทยุ เมื่อวันที่ 1 ธันวาคม ค.ศ. 1943 ได้ระบุถึงเจตนารมณ์ของฝ่ายสัมพันธมิตรที่จะใช้กำลังทางทหารอย่างต่อเนื่องจนกว่าญี่ปุ่นจะยอมจำนนอย่างไม่มีเงื่อนไข มาตราการหลักของปฏิญญาไคโรคือประเทศทั้งสามแห่งฝ่ายสัมพันธมิตรได้ต่อสู้รบในสงครามเพื่อขัดขวางและลงทัณฑ์ของการรุกรานของญี่ปุ่น พวกเขาไม่ได้แสวงหาผลประโยชน์เพื่อพวกเขาเอง และจะไม่เกี่ยวข้องกับสงครามการขยายดินแดนภายหลังความขัดแย้ง "ญี่ปุ่นได้แย่งชิงหมู่เกาะทั้งหมดในมหาสมุทรแปซิฟิกซึ่งพวกเขาได้เข้ายึดหรือครอบครองตั้งแต่จุดเริ่มต้นของสงครามโลกครั้งที่หนึ่ง ในปี ค.ศ. 1914", "ดินแดนทั้งหมดที่ญี่ปุ่นได้แย่งชิงมาจากจีน รวมทั้งแมนจูเรีย เกาะฟอร์โมซา(ไต้หวัน) และเกาะเปสกาโดเรส(เผิงหู)จะต้องนำกลับคืนสู่สาธารณรัฐจีน" ญี่ปุ่นจะต้องถูกขับออกไปจากดินแดนอื่นๆทั้งหมดที่พวกเขาได้กระทำความโหดร้ายและความละโมบ และ"ในขณะเดียวกัน ประเทศเกาหลีจะได้รับการปลดปล่อยและเป็นอิสระ"
141 ลูว์แมน
141 ลูว์แมน (141 Lumen) เป็นดาวเคราะห์น้อยในแถบดาวเคราะห์น้อย
พายุหมุนเขตร้อนใน พ.ศ. 2562
พายุหมุนเขตร้อนที่เป็นเหตุให้มีจำนวนผู้เสียชีวิตมากที่สุดของปี คือ พายุไซโคลนรุนแรงอิดาอีในมหาสมุทรอินเดียตะวันตก-ใต้ ซึ่งมีผู้เสียชีวิตจำนวน 1,066 คนในประเทศโมซัมบิก ประเทศมาลาวี ประเทศซิมบับเว และประเทศมาดากัสการ์ ส่วนพายุที่ก่อให้เกิดความเสียหายมากที่สุดของปี คือ พายุไซโคลนกำลังแรงวิรอนิกาในภูมิภาคออสเตรเลีย โดยมีความเสียหายเกิดขึ้น 1.6 พันล้านดอลลาร์สหรัฐ
กิจกรรมพายุหมุนเขตร้อน ในแต่ละแอ่งจะอยู่ภายใต้อำนาจหน้าที่ของศูนย์อุตุนิยมวิทยาชำนัญพิเศษประจำภูมิภาคต่าง ๆ ดังนี้ ศูนย์เฮอริเคนแห่งชาติ (NHC) รับผิดชอบพายุหมุนเขตร้อนในมหาสมุทรแอตแลนติกเหนือและมหาสมุทรแปซิฟิกตะวันออก, ศูนย์เฮอริเคนแปซิฟิกกลาง (CPHC) รับผิดชอบพายุหมุนเขตร้อนในมหาสมุทรแปซิฟิกกลาง โดยทั้ง NHC และ CPHC เป็นหน่วยงานย่อยของบริการลมฟ้าอากาศแห่งชาติสหรัฐ, กรมอุตุนิยมวิทยาญี่ปุ่น (JMA) ทำหน้าที่เฝ้าระวังและติดตามพายุหมุนเขตร้อนในมหาสมุทรแปซิฟิกตะวันตก, กรมอุตุนิยมวิทยาอินเดีย (IMD) ทำหน้าที่เฝ้าระวังและติดตามพายุหมุนเขตร้อนในมหาสมุทรอินเดียเหนือ ขณะที่ศูนย์อุตุนิยมวิทยาฝรั่งเศสในเกาะเรอูว์นียง (MFR) ทำหน้าที่เฝ้าระวังและติดตามพายุหมุนเขตร้อนในมหาสมุทรอินเดียใต้ฝั่งตะวันตก ส่วนในภูมิภาคออสเตรเลีย พายุหมุนเขตร้อนจะถูกติดตามโดย TCWC ห้าศูนย์ภายใต้การประสานงานของสำนักอุตุนิยมวิทยาออสเตรเลีย (BOM), กรมอุตุนิยมวิทยาฟีจี (FMS) และ เมทเซอร์วิสของนิวซีแลนด์ รวมถึงยังมีหน่วยงานที่ติดตามพายุอย่างไม่เป็นทางการ คือ ศูนย์เตือนไต้ฝุ่นร่วม (JTWC) และหน่วยงานที่ตั้งชื่อพายุอย่างไม่เป็นทางการ คือ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ด้วย
มกราคม
เดือนมกราคมเป็นเดือนที่ไม่ค่อยมีกิจกรรมของพายุนัก มีพายุหมุนเขตร้อนเพียงแปดลูกเท่านั้น ซึ่งในจำนวนพายุทั้งหมดของเดือน มีพายุจำนวนห้าลูกที่ได้รับชื่อ อย่างไรก็ตาม พายุโซนร้อนปาบึก กลายเป็นพายุโซนร้อนที่ก่อตัวเร็วที่สุดในมหาสมุทรแปซิฟิกตะวันตก ทำลายสถิติเดิมที่พายุไต้ฝุ่นอลิซทำไว้เมื่อปี พ.ศ. 2522 ปาบึกทำให้มีผู้เสียชีวิต 10 คนในประเทศไทย, ประเทศเวียดนาม และ ประเทศมาเลเซีย และทำให้มีความเสียหายเกิดขึ้น 115 ล้านดอลลาร์สหรัฐ (ค่าเงินดอลลาร์สหรัฐ ค.ศ. 2019) ต่อมาช่วงปลายเดือนมกราคม พายุโซนร้อนเอเกตแซงได้ทำให้มีผู้เสียชีวิตจำนวน 27 คนในประเทศมาดากัสการ์
กุมภาพันธ์
เดือนกุมภาพันธ์เป็นเดือนที่ไม่ค่อยมีกิจกรรมของพายุนัก มีพายุหมุนเขตร้อนเพียงสิบลูกเท่านั้น ซึ่งในจำนวนพายุทั้งหมดของเดือน มีพายุจำนวนเจ็ดลูกที่ได้รับชื่อ อย่างไรก็ตาม พายุไต้ฝุ่นหวู่ติบ ได้กลายเป็นพายุไต้ฝุ่นที่มีกำลังแรงที่สุดในเดือนกุมภาพันธ์
มีนาคม
มีพายุหมุนเขตร้อนก่อตัวขึ้นในเดือนมีนาคมจำนวนสิบลูก ในจำนวนนี้หกลูกได้รับชื่อ ซึ่งไซโคลนอิดาอีเป็นพายุที่ทำให้มีจำนวนผู้เสียชีวิตในทวีปอเมริกาใต้ถึง 1,007 คน. ส่วนพายุโซนร้อนอีบากลายเป็นพายุหมุนเขตร้อนลูกแรกที่ก่อตัวขึ้นในมหาสมุทรแอตแลนติกใต้นับตั้งแต่พายุแอนีตาใน พ.ศ. 2553
เมษายน
มีพายุหมุนเขตร้อนหกลูกก่อตัวขึ้นในเดือนเมษายน และสี่ลูกได้รับชื่อ ในเดือนนี้ เคนเนท ได้กลายเป็นพายุไซโคลนรุนแรงที่มีกำลังแรงที่สุดที่พัดขึ้นฝั่งประเทศโมซัมบิก โดยทำให้มีผู้เสียชีวิต 48 คน ซึ่งในจำนวนนั้น 41 คนเสียชีวิตในประเทศโมซัมบิก ส่วน ฟานี ได้พัดเข้าบางส่วนของประเทศอินเดียและบังกลาเทศ ทำให้มีผู้เสียชีวิตจำนวน 72 คนในรัฐโอฑิศา 17 คนในประเทศบังกลาเทศ และ 8 คนในรัฐอุตตรประเทศ โดยนับเป็นพายุที่สร้างความเสียหายไว้มากที่สุดในปีนี้ (นับถึงปัจจุบัน) ที่ 2.46 พันล้านดอลลาร์สหรัฐ
พฤษภาคม
เดือนพฤษภาคมเป็นเดือนที่ไม่ค่อยมีกิจกรรมของพายุนัก มีพายุหมุนเขตร้อนเพียงแปดลูกเท่านั้น ซึ่งในจำนวนพายุทั้งหมดของเดือน มีพายุจำนวนสี่ลูกที่ได้รับชื่อ พายุไซโคลนลีลีก่อนตัวชึ้นเป็นพายุหมุนเขตร้อนในแอ่งออสเตรเลีย นับเป็นพายุหมุนนอกฤดูกาลของภูมิภาคออสเตรเลีย และพัดเข้าติมอร์ตะวันออก และหมู่เกาะมาลูกูของประเทศอินโดนีเซีย ปริมาณน้ำฝนทำให้เกิดอุทกภัย และส่งผลให้เกิดความเสียหายต่อโครงสร้างพื้นที่และทรัพย์สินประชาชนเล็กน้อย พายุไซโคลนแอนน์ เป็นพายุหมุนนอกฤดูกาลของภูมิภาคออสเตรเลียอีกลูก พัฒนาขึ้นเป็นพายุในระดับพายุโซนร้อนที่มีความรุนแรงตามมาตราแซฟเฟอร์–ซิมป์สัน และพัดขึ้นฝั่งในฟาร์นอร์ทควีนส์แลนด์ ประเทศออสเตรเลียในฐานะความกดอากาศต่ำเขตร้อน โดยพายุแอนน์นับเป็นพายุหมุนแถบออสเตรเลียที่ก่อตัวในเดือนพฤษภาคมที่มีความรุนแรงที่สุด นับตั้งแต่พายุรอนดาเมื่อปี พ.ศ. 2540 ต่อมาพายุกึ่งโซนร้อนก่อตัวขึ้นในมหาสมุทรแอตแลนติกใต้ และได้ชื่อว่า ฌากัวร์ ทำให้พายุฌากัวร์เป็นพายุหมุนเขตร้อนของมหาสมุทรแอตแลนติกใต้ลูกที่สองของปี ซึ่งเป็นครั้งแรกที่มีพายุหมุนเขตร้อนก่อตัวขึ้นสองลูกในปีเดียวกันของมหาสมุทรแอตแลนติกใต้ นับตั้งแต่ปี พ.ศ. 2559 และตามด้วยการก่อตัวของพายุกึ่งโซนร้อนอายุสั้นชื่อ แอนเดรีย ทางตะวันตกเฉียงใต้ของเบอร์มิวดาในมหาสมุทรแอตแลนติกเหนือ ทำให้ฤดูพายุเฮอริเคนแอตแลนติกเริ่มต้นขึ้นก่อนวันเริ่มฤดูกาลอย่างเป็นทางการ เป็นปีที่ห้าติดต่อกันแล้ว
มิถุนายน
วันที่ 1 มิถุนายน เป็นวันเริ่มต้นฤดูอย่างเป็นทางการของฤดูพายุเฮอริเคนแอตแลนติก แม้ว่าพายุลูกแรกของฤดูพายุเฮอริเคนแอตแลนติกปีนี้ (พายุแอนเดรีย) จะก่อตัวไปตั้งแต่ก่อนฤดูกาลเมื่อวันที่ 20 พฤษภาคมก็ตาม หลังจากที่เว้นช่วงไปอย่างยาวนานที่สุดของปี ในที่สุด ระบบพายุแรกในทะเลอาหรับของฤดูพายุไซโคลนมหาสมุทรอินเดียเหนือ พ.ศ. 2562 ก็ก่อตัวขึ้นเมื่อวันที่ 10 มิถุนายน และได้ชื่อว่า วายุ มีกำลังเป็นพายุไซโคลนกำลังแรงมาก ต่อมาในช่วงปลายเดือน พายุเฮอริเคนแอลวินก่อตัวขึ้นและกลายเป็นพายุลูกแรกของฤดูพายุเฮอริเคนแปซิฟิกนี้ นอกจากนี้ยังมีพายุดีเปรสชันเขตร้อนที่ก่อตัวขึ้นและกลายเป็นพายุโซนร้อนชื่อ เซอปัต ซึ่งนับเป็นพายุโซนร้อนลูกแรกในรอบสี่เดือนนับแต่พายุหวู่ติบในเดือนกุมภาพันธ์
กรกฎาคม
เดือนกรกฎาคมเป็นเดือนที่มีกิจกรรมของพายุหมุนเขตร้อนค่อนข้างมากในปีนี้ โดยมีพายุหมุนเขตร้อนก่อตัวขึ้นสิบสามลูก ในจำนวนนั้นสิบลูกมีความรุนแรงถึงพายุโซนร้อน ในบรรดาพายุเหล่านี้ พายุโซนร้อนมูน ได้พัดขึ้นฝั่งทางภาคเหนือของประเทศเวียดนาม และพายุเฮอริเคนแบร์รี ได้พัดขึ้นฝั่งบริเวณชายฝั่งมิดเวสเทิร์นของสหรัฐและภาคตะวันออกเฉียงใต้ของสหรัฐในฐานะพายุโซนร้อน สร้างความเสียหาย 500 ล้านดอลลาร์สหรัฐ และมีผู้เสียชีวิตทางอ้อมจากพายุจำนวน 1 คน
หมายเหตุ
1 เฉพาะพายุที่ก่อตัว '''ในหรือหลังวันที่ 1 มกราคม พ.ศ. 2562''' เท่านั้นที่ถูกนับในจำนวนพายุรวม 2 เฉพาะพายุที่ก่อตัว '''ก่อนหรือในวันที่ 31 ธันวาคม พ.ศ. 2562''' เท่านั้นที่ถูกนับในจำนวนพายุรวม 3 ความเร็วลมสูงสุดในแอ่งนี้อ้างอิงตามมาตราของกรมอุตุนิยมวิทยาอินเดีย ซึ่งจะใช้ความเร็วลมเฉลี่ยใน 3 นาที 4 ความเร็วลมสูงสุดในแอ่งนี้อ้างอิงตามมาตราแซฟเฟอร์–ซิมป์สัน ซึ่งจะใช้ความเร็วลมเฉลี่ยใน 1 นาที 5 ความเร็วลมของพายุหมุนเขตร้อนนี้อ้างอิงตามเมเตโอฟร็องส์ซึ่งวัดที่ความเร็วลมกระโชก
แหล่งข้อมูลอื่น
ศูนย์อุตุนิยมวิทยาชำนัญพิเศษประจำภูมิภาค
ศูนย์เตือนพายุหมุนเขตร้อน
เอปไซลอน
เอปไซลอน (epsilon) หรือ เอปซีลอน (έψιλον, ตัวใหญ่ Ε, ตัวเล็ก ε) เป็นอักษรกรีกตัวที่ 5 และมีค่าของเลขกรีกเท่ากับ 5
จุดกระสัน
จุดกระสัน หรือ จุดแกรเฟนแบร์ก (Gräfenberg spot) หรือ จี-สปอต (G-spot) เป็นอวัยวะส่วนหนึ่งของเพศหญิงอยู่ที่ผนังคลายผังผืดช่องคลอดลึกประมาณ 1 นิ้วหลังกระดูกหัวหน่าว สูตินารีแพทย์ชาวเยอรมันชื่อ แอนสท์ แกรเฟนแบร์ก (Ernst Gräfenberg) ค้นพบ จึงนำชื่อของเขาที่ขึ้นต้นด้วยตัวจี มาตั้งว่า จี-สปอต อวัยวะนี้เมื่อมีการกระตุ้นเร้าอารมณ์จะเกิดการขยายตัวขึ้นเหมือนองคชาต และช่วยทำให้ผู้หญิงถึงจุดสุดยอด เช่นเดียวกับคลิตอริส
พ.ศ. 1900
พุทธศักราช 1900 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1900
เฮิสเดิน-โซลเดอร์
เฮิสเดิน-โซลเดอร์ (Heusden-Zolder) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 32,000 คน เกิดขึ้นจากการควบรวมเฮิสเดินและโซลเดอร์เข้าไว้ด้วยกันในวันที่ 1 มกราคม ค.ศ. 1977 ภายในพื้นที่ 5,323 เฮกตาร์ ติดต่อกับคลองอัลเบิร์ตและทางหลวงยุโรปสาย E314 ในอดีต เฮิสเดิน-โซลเดอร์มีเหมืองถ่านหิน ซึ่งทำให้มีแรงงานต่างชาติ เช่น ชาวสเปน อิตาลี และตุรกี เป็นจำนวนมาก และทำให้เกิดความหลากหลายทางวัฒนธรรมขึ้น
ความสัมพันธ์ระหว่างประเทศ
เฮิสเดิน-โซลเดอร์มีเมืองพี่น้องอยู่ทั้งหมด 5 เมือง ได้แก่
แกรี เคฮิลล์
แกรี เจมส์ เคฮิลล์ (Gary James Cahill; เกิด 19 ธันวาคม ค.ศ. 1985) เป็นอดีตนักฟุตบอลชาวอังกฤษ โดยก่อนหน้านี้เล่นในตำแหน่งเซ็นเตอร์แบ็กให้กับบอร์นมัท เขาอยู่ในสถาบันเยาวชนของแอสตันวิลลาตั้งแต่อายุ 15 ปี ก่อนจะถูกยืมตัวไปเล่นให้เบิร์นลีย์นานครึ่งฤดูกาลเมื่อปลายปี 2004 และลงเล่นในลีกนัดแรกในเกมที่ชนะนอตติงงัมฟอริสต์ 1-0
เขาลงเล่นไป 32 นัดรวมทุกรายการให้เดอะคลาเร็ตส์ พร้อมคว้ารางวัลผู้เล่นยอดเยี่ยมแห่งปีและดาวรุ่งแห่งปีที่เทิร์ฟมัวร์ ก่อนจะกลับมาเล่นให้ทีมชุดใหญ่ของวิลลาเมื่อปลายปี 2005 ในเกมที่ถล่มวีคอมบ์ไป 8-3 ในลีกคัพ แต่เขาต้องรอถึงเดือนเมษายนกว่าจะได้ลงเล่นในพรีเมียร์ลีก ในเกมที่บุกไปแพ้อาร์เซนอล 5-0 กองหลังรายนี้รักษาตำแหน่งในทีมไว้ได้ในฤดูกาลต่อมาภายใต้การคุมทีมของมาร์ติน โอนีล แต่หลังจากลงสนามในฤดูกาล 2007/08 ไปได้เพียง 2 นัด เขาถูกยืมตัวไปเล่นให้เชฟฟีลด์ยูไนเต็ดในเดอะแชมเปียนชิปอีกครั้ง โดยทำได้ 2 ประตูจาก 16 นัด
เดือนมกราคมปี 2008 เคฮิลล์ย้ายไปร่วมทีมโบลตันด้วยค่าตัว 5 ล้านปอนด์ และตั้งหลักในถิ่นรีบอคสเตเดียมได้อย่างรวดเร็ว ช่วยให้ทีมของแกรี เม็กสันรอดการตกชั้นไปได้ เคฮิลล์มีชื่อติดทีมชาติอังกฤษชุดยู 21 ตั้งแต่ต้นปี 2007 ก่อนจะมีชื่อติดทีมชาติชุดใหญ่สำหรับเกมฟุตบอลโลกรอบคัดเลือกกับคาซัคสถานในเดือนมิถุนายนปี 2009 แต่เขาต้องรอจนถึงเดือนกันยายนปี 2010 กว่าจะได้ลงสนามครั้งแรก เมื่อเขาถูกส่งลงสนามไปจับคู่กับจอห์น เทร์รี แทนไมเคิล ดอว์สัน ที่มีอาการบาดเจ็บ ในเกมที่สิงโตคำรามถล่มบัลแกเรียไป 4-0 ในเดือนมีนาคมปี 2011 เคฮิลล์ได้ลงตัวจริงให้ทีมชาติอังกฤษเป็นครั้งแรกในเกมอุ่นเครื่องกับกานา และทำประตูแรกในนามทีมชาติได้ในเกมเยือนบัลแกเรียเดือนกันยายน
อ้างอิง
1985
พุฒิพงศ์ สงวนวงศ์ชัย
นายพุฒิพงศ์ สงวนวงศ์ชัย เป็นอดีตสมาชิกวุฒิสภาจังหวัดชัยภูมิ และเป็นอดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ ปัจจุบันเป็นกรรมการบริหารพรรคไทยภักดี
ประวัติ
พุฒิพงศ์ สงวนวงศ์ชัย เกิดเมื่อวันที่ 15 กุมภาพันธ์ พ.ศ. 2495 ที่อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย กับนางเง็กงอ สงวนวงศ์ชัย และเป็นพี่ชายของนายวุฒิชัย สงวนวงศ์ชัย อดีตรัฐมนตรีช่วยว่าการกระทรวงอุตสาหกรรม เขาสำเร็จการศึกษาชั้นประถมศึกษา จากโรงเรียนสหคุณศึกษา กรุงเทพฯ ชั้นมัธยมศึกษาจาก กศน.จังหวัดชัยภูมิ และระดับปริญญาตรี สาขาวิชาการตลาด จากสถาบันราชภัฏนครราชสีมา
ด้านครอบครัวสมรสกับนางมัณฑนา สงวนวงศ์ชัย มีบุตร คือ นายอิสระพงษ์ สงวนวงศ์ชัย
การทำงาน
พุฒิพงศ์ ได้รับเลือกตั้งเป็นสมาชิกวุฒิสภาจังหวัดชัยภูมิ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็นสมาชิกสภาผู้แทนราษฎร แบบสัดส่วน กลุ่มที่ 2 สังกัดพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในเขตเลือกตั้งที่ 4 จังหวัดชัยภูมิ แต่ไม่ได้รับเลือกตั้ง
นายพุฒิพงศ์ ได้ลาออกจากพรรคประชาธิปัตย์ พร้อมกับนายสุเทพ เทือกสุบรรณ เพื่อเข้าร่วมกิจกรรมกับ กกปส. ในปี พ.ศ. 2556 ต่อมาในปี 2564 ได้เข้าร่วมงานกับพรรคไทยภักดี ของ วรงค์ เดชกิจวิกรม และรับตำแหน่งเป็นกรรมการบริหารพรรค
พ.ศ. 1901
พุทธศักราช 1901 ใกล้เคียงกับ
จีนกันส์
จีนกันส์  นิตยสารปืนอัดลมจีนฉบับแรกของโลก เกิดขึ้นตามคำเรียกร้องของผู้ที่นิยมเล่นปืนบีบี เนื่องจากตลาดปืนของเล่นประเภทปืนอัดลมเบามีแนวโน้มที่จะเติบโตขึ้นอีกหลายเท่าตัว โดยเฉพาะปืนอัดลมเบาที่มาจากประเทศจีน ซึ่งผู้เล่นหรือรู้จักปืนบีบีเรียกตรงกันว่า “ปืนจีน” ซึ่งปัจจุบันกลายเป็นทางเลือกระดับต้นๆ ที่แม้แต่มืออาชีพ ผู้หัดเป็นช่างซ่อมปืน หรือผู้นิยมการดัดแปลงแต่งปืนของเล่นให้ความสนใจตลอดเวลา เนื่องจากผลงานการผลิตปืนบีบีจากประเทศจีนสามารถดัดแปลงแต่งเติมด้วยอุปกรณ์ เสริมสารพัดชนิดของประเทศญี่ปุ่นได้ด้วย อีกทั้งความพยายามบรรจงสร้างปืนให้ออกมามีรายละเอียดและการใช้งานในระดับ เสมือนจริง ในราคาที่ถูกกว่า ดังนั้น ปืนจีนที่ถูกผลิตออกเท่าไรก็แทบไม่พอกับความต้องการของผู้ซื้อ จีนกันส์ฉบับปฐมฤกษ์เปิดตัวเมื่อ 28 กันยายน 2550 เป็นนิตยสารรายสองเดือน โดยสุวิชา กลินทะ รวบรวมผู้รู้ในวงการปืนจีนตั้งทีมขึ้นมาใหม่หลังจากที่นิตยสารเกมกันส์ดำเนินมาไก้เกือบ 2 ปี เพื่อถ่ายทอดความรู้ แนะแนวทางแก้ไขปัญหา รวมไปถึงการดัดแปลงให้แก่ผู้ที่เลือกเล่นปืนจีนโดยเฉพาะ ด้วยว่ามีข้อมูล รายละเอียด และผู้สนับสนุนมากมาย สิทธิเจต รอดแก้ว ทีมงานหลักจากเกมกันส์เข้ามาเป็นบรรณาธิการ ร่วมด้วย สุนทร คำขจร ผู้เชี่ยวชาญปืนจีนระดับต้นของประเทศเป็นรองบรรณาธิการ
140 ชีวา
140 ชีวา (Siwa, ) เป็นดาวเคราะห์น้อยในแถบดาวเคราะห์น้อย
อ้างอิง
Lista de asteroidi
โอลิมปิกฤดูร้อน 1980
'''มหกรรมกีฬาโอลิมปิกฤดูร้อนครั้งที่ 22 ประจำปี ค.ศ. 1980 (พ.ศ. 2523)''' จัดขึ้นที่มอสโก สหภาพโซเวียต
ในปีนี้สหรัฐอเมริกาไม่เข้าร่วมการแข่งขันในครั้งนี้เนื่องจากกรณีที่สหภาพโซเวียตส่งกองกำลังบุกรุกอัฟกานิสถาน ญี่ปุ่นและเยอรมันตะวันตกก็เป็นอีก 2 ประเทศจากทั้งหมด 63 ประเทศที่บอยคอตสหภาพโซเวียตและไม่เข้าร่วมการแข่งขัน ในปีนั้นจึงมีเพียง 81 ประเทศจากทั่งโลกที่เข้าร่วมการแข่งขัน ซึ่งในปีนั้นสหภาพโซเวียตครองเหรียญทองมากที่สุด
การเสนอตัวเป็นเจ้าภาพ
การเสนอตัวเป็นเจ้าภาพโอลิมปิกฤดูร้อน 1980 มีผู้เสนอตัวเป็นเจ้าภาพเพียง 2 เมือง ได้แก่ มอสโก และลอสแอนเจลิส การเลือกเมืองที่ได้เป็นเจ้าภาพจัดขึ้นเมื่อวันที่ 23 ตุลาคม ค.ศ. 1973 ในการประชุมคณะกรรมการโอลิมปิกสากล สมัยที่ 75 ที่เวียนนา ประเทศออสเตรีย
คลารา เซทคิน
คลารา เซ็ทคีน (Clara Zetkin; สกุลเดิม ไอส์เนอร์ (Eißner); 5 กรกฎาคม ค.ศ. 1857 – 20 มิถุนายน ค.ศ. 1933) เป็นนักทฤษฎีลัทธิมากซ์ นักกิจกรรม และผู้สนับสนุนสิทธิสตรีชาวเยอรมัน ใน ค.ศ. 1911 เธอจัดวันสตรีสากลครั้งแรก
เธอมีบทบาทในพรรคสังคมประชาธิปไตยเยอรมนีจนถึง ค.ศ. 1917 แล้วเธอเข้าร่วมพรรคสังคมประชาธิปไตยอิสระเยอรมัน (USPD) และปีกซ้ายจัด สันนิบาตสปาร์ตากุส ซึ่งต่อมาเป็นพรรคคอมมิวนิสต์เยอรมนี (KPD) ซึ่งเธอเป็นผู้แทนราษฎรในไรช์สทาคระหว่างสาธารณรัฐไวมาร์ตั้งแต่ ค.ศ. 1920 ถึง 1933
อ้างอิง
18571933
ริคาร์โด้ การ์ดเนอร์
ริคาร์โด้ การ์ดเนอร์ (Ricardo Gardner) เกิดเมื่อวันที่ 25 กันยายน ค.ศ. 1978 นักฟุตบอลชาวจาเมกา ปัจจุบันเล่นกับสโมสรฟุตบอลโบลตันวันเดอเริร์ส เล่นตำแหน่งปีกซ้าย, กองหลัง, แบ็กซ้าย
1978
โฟตอน
โฟตอน (photon) หรือ อนุภาคของแสง เป็นการพิจารณาแสงในลักษณะของอนุภาค เนื่องจากในทางฟิสิกส์นั้น คลื่นสามารถประพฤติตัวเหมือนอนุภาคเมื่ออยู่ในสภาวะใดสภาวะหนึ่ง ซึ่งในทางตรงกันข้ามอนุภาคก็แสดงสมบัติของคลื่นได้เช่นกัน เรียกว่าเป็นคุณสมบัติทวิภาคคลื่น–อนุภาค ดังนั้นเมื่อพิจารณาแสงหรือคลื่นแม่เหล็กไฟฟ้าในลักษณะอนุภาค อนุภาคนั้นถูกเรียกว่า โฟตอน
ทั้งนี้การพิจารณาดังกล่าวเกิดจากการศึกษาปรากฏการณ์โฟโตอิเล็กทริก ซึ่งเป็นปรากฏการณ์ที่โลหะปลดปล่อยอิเล็กตรอนออกมาเมื่อถูกฉายด้วยคลื่นแม่เหล็กไฟฟ้า อย่างเช่น รังสีเอกซ์ (X-ray) อิเล็กตรอนที่ถูกปล่อยออกมาถูกเรียกว่า "โฟโตอิเล็กตรอน" (photoelectron) ปรากฏการณ์ดังกล่าวถูกเรียกอีกอย่างหนึ่งว่า "ปรากฏการณ์แฮทซ์" ตามชื่อของผู้ค้นพบ คือ ไฮน์ริช แฮทซ์
โฟตอนมีปฏิยานุภาค คือ ปฏิโฟตอน (Anti-Photon) ซึ่งมีสปินเหมือนอนุภาคต้นแบบทุกประการ โฟตอนจึงเป็นปฏิยานุภาคของตัวมันเอง
คุณสมบัติทางกายภาพ
โฟตอนปราศจากมวล ไม่มีประจุไฟฟ้า และเสถียร โฟตอนมีสถานะโพลาไรซ์ที่เป็นไปได้สองสถานะและอธิบายได้โดยตัวแปรที่มีความต่อเนื่องสามตัว: เป็นส่วนประกอบของเวกเตอร์คลื่นซึ่งกำหนดความยาวคลื่น λ และทิศทางของการแพร่กระจายของมัน โฟตอนคือเกจโบซอนสำหรับแรงแม่เหล็กไฟฟ้า และดังนั้นจำนวนควอนตัมอื่น ๆ ทั้งหมดของโฟตอน (เช่นจำนวนเลปตอน (lepton number), จำนวนแบริออน (baryon number) และจำนวนเฟลเวอร์ควอนตัม (flavour quantum numbers)) จึงเป็นศูนย์
โฟตอนจะถูกปลดปล่อยออกมาในกระบวนการทางธรรมชาติมากมาย
หมายเหตุ
<references group="ม"/>
พ.ศ. 1902
พุทธศักราช 1902 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1902
คอปปา
คอปปา (koppa, qoppa) หรือ โกปา (κόππα, ตัวใหญ่ Ϙ, ตัวเล็ก ϙ) เป็นอักษรกรีกที่เคยใช้ในเลขกรีกโดยมีค่าเท่ากับ 90 ปัจจุบันเลิกใช้แล้ว อักษรคอปปามีสองรูปแบบคือ "คอปปาแบบโบราณ" (Ϙ, ϙ) ใช้ในการเขียนหนังสือ และ "คอปปาแบบตัวเลข" (Ϟ, ϟ) ใช้แทนตัวเลขและการอ้างอิงเอกสาร
กีฬายกน้ำหนักในโอลิมปิกฤดูร้อน 2012
การแข่งขันกีฬายกน้ำหนักในกีฬาโอลิมปิกฤดูร้อน 2012 จัดการแข่งขันที่ลอนดอน ประเทศสหราชอาณาจักร มีการชิงชัย 15 เหรียญทอง
ความเป็นชาย
ความเป็นชาย (masculinity) คือ คุณสมบัติ พฤติกรรมและบทบาทที่เกี่ยวข้องกับเด็กผู้ชายและผู้ชาย โดยสังคมเป็นผู้กำหนดต่างจากความหมายของเพศชาย มาตร่ฐานต่างกันไปตามวัฒนธรรมและยุคสมัย ทั้งเพศชายและเพศหญิงสามารถแสดงออกลักษณะและพฤติกรรมของผู้ชายได้
ลัษณะที่แสดงถึงความเป็นชายในสังคมตะวันตกได้แก่ ความกล้าหาญ พึงพาตนเอง ความรุนแรง และการกล้าแสดงออก  ความเป็นลูกผู้ชาย(Machismo)เป็นรูปแบบหนึ่งของความเป็นชายที่เน้นพลังอำนาจและความเป็นชายโดยไม่คำนึงถึงผลกระทบและหน้าที่
เคลเบรอส
เคลเบรอส หรือ เคโระจัง   เป็นตัวละครจากการ์ตูนญี่ปุ่นเรื่องซากุระ มือปราบไพ่ทาโรต์ พากย์เสียงโดยอายะ ฮิซาคาวะ (ร่างเคโระจัง) และมาซายะ โอโนซากะ (ร่างเคลเบรอส)
ความหมายของชื่อ
"เคลเบรอส" มีที่มาจากเซอร์เบอรัส สุนัขสามหัว สัตว์ในเทพปกรณัมกรีก ส่วน "เคโระ" ในภาษาญี่ปุ่นอ่านออกเสียงว่า "เค-โระ" (keh-ro) ส่วนในเรื่องซากุระ มือปราบไพ่ทาโรต์ ภาคภาษาอังกฤษ (Cardcaptors) ชื่อของเขาถูกออกเสียงว่า "คี-โระ" (kee-ro) ซึ่งออกเสียงคล้ายกับคำว่า ซีโร (zero)
ในหนังสือการ์ตูนเล่มเก่า ๆ ที่จัดจำหน่ายโดย โตเกียวป๊อป (TOKYOPOP) ชื่อของเขาถูกเขียนออกมาให้อ่านว่า "เคโรเบรอส" (Keroberos) ซึ่งต่อมาภายหลังได้ถูกเปลี่ยนมาเป็น "เคลเบรอส" ตามคำขอของทีมงานแคลมป์
ประวัติตามท้องเรื่อง
เคลเบรอส หนึ่งในสองสัตว์อสูรที่โคลว์รีดสร้างขึ้นมาเพื่อทำหน้าที่ดูแลโคลว์การ์ดทั้งหมด เขาแอบเผลอหลับไปตอนที่ซากุระมาพบเปิดสมุดโคลว์การ์ดออกเป็นผลให้การ์ดที่อยู่ในนั้นกระจัดกระจายไปทั่ว (ในหนังสือการ์ตูนนั้นโคลว์การ์ดได้หายไปจากสมุดก่อนหน้าที่ซากุระจะมาเปิดออก)หน้าที่อีกหน้าที่หนึ่งของเคลเบรอสนั้นคือคอยคัดเลือกบุคคลที่มีพลังเวทมนตร์เพื่อที่จะมาเป็นเจ้าของโคลว์การ์ดคนใหม่หลังจากที่โคลว์ได้ตายลงไป
ข้อมูลส่วนตัว
List of Cardcaptor Sakura characters
Staphylococcus
Staphylococcus (มาจากσταφυλή, staphylē, "พวงองุ่น" และ κόκκος, kókkos, "แกรนูล") เป็นสกุลของแบคทีเรียแกรมบวก เมื่อมองใต้กล้องจุลทรรศน์มีรูปร่างกลม และจัดตัวเป็นรูปคล้ายพวงองุ่น สกุล Staphylococcus ประกอบด้วยสมาชิกประมาณ 40 สปีชีส์ มีอยู่ 9 สปีชีส์ที่แบ่งได้สองสับสปีชีส์ และอีก 1 สปีชีส์ที่มีสามสับสปีชีส์ ส่วนใหญ่ไม่เป็นอันตราย พบที่ผิวหนังและสารเมือกของมนุษย์ และพบเป็นส่วนน้อยในดิน
การค้าไตรภาคี
การค้าไตรภาคี (Triangular trade หรือ Triangle trade) เป็นคำทางประวัติศาสตร์ซึ่งระบุถึงการค้าระหว่างเมืองท่าหรือภูมิภาคสามแห่ง การค้าไตรภาคีมักจะพัฒนาขึ้นเมื่อภูมิภาคหนึ่งมีสินค้าส่งออกซึ่งไม่จำเป็นในภูมิภาคซึ่งสินค้าเข้าหลักมาถึง การค้าไตรภาคีจึงเป็นวิธีการสำหรับแก้ไขการเสียดุลการค้าระหว่างภูมิภาคเหล่านี้
การค้าทาสไตรภาคีแอตแลนติก
การค้าเที่ยวแรกลากจากเมืองท่ายุโรปไปยังทวีปแอฟริกา ซึ่งเรือจะบรรทุกสินค้าสำหรับขายและแลกเปลี่ยน อย่างเช่น ทองแดง เสื้อผ้า สิ่งประดับเล็กน้อย ลูกปัดทาส ปืนและเครื่องกระสุน เมื่อเรือทาสมาถึง สินค้าบรรทุกจะถูกขายหรือแลกเปลี่ยนกับทาส ซึ่งจะถูกมัดติดกันอย่างแน่นหนาเช่นเดียวกับสินค้าอื่น ๆ เพื่อเพิ่มมูลค่าให้มากที่สุด
การค้าเที่ยวที่สอง เรือได้เดินทางข้ามมหาสมุทรแอตแลนติกจากแอฟริกาสู่โลกใหม่ เมื่อเรือทาสมาถึงโลกใหม่ ผู้รอดชีวิตจะถูกขายในแคริบเบียนหรือทวีปอเมริกา
เรือจะถูกจัดเตรียมเพื่อที่จะทำให้เรือทำความสะอาดได้อย่างทั่วถึง ระบายน้ำออก และบรรทุกด้วยสินค้าส่งออกสำหรับเที่ยวเรือขากลับ เพื่อกลับไปยังเมืองท่าของตน จากหมู่เกาะอินเดียตะวันตก สินค้าส่งออกที่สำคัญ คือ น้ำตาล รัม และกากน้ำตาล จากเวอร์จิเนีย สินค้าส่งออกได้แก่ยาสูบและป่าน
ดับเบิลยูดับเบิลยูอีเฟทัลโฟร์เวย์
ดับเบิลยูดับเบิลยูอี เฟทัลโฟร์เวย์ (WWE Fatal 4-Way) เป็นรายการมวยปล้ำอาชีพเพย์-เพอร์-วิวของดับเบิลยูดับเบิลยูอี ประจำต้นเดือนมิถุนายน ที่ดำเนินการฉายตั้งแต่ปี ค.ศ. 2010 โดยจะเป็นแมทช์การปล้ำประเภทสี่เส้า ในปี ค.ศ. 2011 รายการนี้ได้ถูกยุบและเปลี่ยนรายการมาเป็น ดับเบิลยูดับเบิลยูอี แคปิเทล พูนิชเมนท์ ต่อมาในปี ค.ศ. 2012 ทางดับเบิลยูดับเบิลยูอี ได้ประกาศว่า ดับเบิลยูดับเบิลยูอี ไฟเทอร์โฟร์เวย์ จะกลับมาในศึกเพย์-เพอร์-วิว แทนดับเบิลยูดับเบิลยูอี แคปิเทล พูนิชเมนท์
ในศึกนี้จะมีแมทช์การปล้ำ 3 คู่ เพื่อชิงแชมป์กัน ไดแก่ WWE Championship ,World Heavyweight Championship และ WWE Divas Championship ในแมทช์การปล้ำสี่เส้าเท่านั้น
เทศบาลตำบลบูเก๊ะตา
เทศบาลตำบลบูเก๊ะตา เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2 กับบางส่วนของหมู่ที่ 3,4 ของตำบลโละจูด ในอำเภอแว้ง จังหวัดนราธิวาส เดิมมีฐานะเป็นสุขาภิบาลบูเก๊ะตาที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 5,042 คน
พื้นที่เทศบาลตำบลตั้งอยู่ทางทิศใต้ของอำเภอแว้ง จังหวัดนราธิวาส อยู่ห่างจากที่ว่าการอำเภอแว้งประมาณ 10.5 กิโลเมตร ศาลากลางจังหวัดนราธิวาสประมาณ 82 กิโลเมตร อยู่ห่างจากกรุงเทพมหานครประมาณ 1,244 กิโลเมตร มีพื้นที่รับผิดชอบ 7.04 ตารางกิโลเมตร ด้านใต้ของแนวเขตเทศบาลแม่น้ำโก-ลกไหลผ่านเป็นแหล่งน้ำสำคัญและเป็นเส้นแบ่งเขตประเทศไทย-ประเทศมาเลเซีย เป็นที่ตั้งของด่านบูเก๊ะตา (ด่านศุลกากรบูเก๊ะตา) สำหรับการนำของเข้า-ส่งของออก และส่งออกซึ่งของที่ขอคืนอากรขาเข้าหรือของที่มีทัณฑ์บน สำหรับของทุกประเภท และกำหนดทางอนุมัติทางถนน จากสะพานมิตรภาพไทย-มาเลเซีย ฝั่งประเทศไทย ที่หลักกิโลเมตรที่ 81+650 ไปตามทางหลวงแผ่นดินหมายเลข 4057 สายตากใบ - บูเก๊ะตา (เขตแดน) ถึงด่านศุลกากรบูเก๊ะตา
นิติวัฒน์ จันทร์สว่าง
นิติวัฒน์ จันทร์สว่าง (เกิด 15 สิงหาคม พ.ศ. 2521) เป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ (ประจำประภัตร โพธสุธน) อดีตสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา และเป็นอดีตสมาชิกสภาผู้แทนราษฎรจังหวัดสุพรรณบุรี
ประวัติ
นิติวัฒน์ จันทร์สว่าง เกิดเมื่อวันที่ 15 สิงหาคม พ.ศ. 2521 สำเร็จการศึกษาระดับปริญญาตรี และระดับปริญญาโท สาขานิติศาสตร์ จากมหาวิทยาลัยอัสสัมชัญ และสำเร็จการศึกษาเนติบัณฑิตไทย รวมถึงปริญญาโท รัฐศาสตรมหาบัณฑิต จากมหาวิทยาลัยธรรมศาสตร์
การทำงาน
นิติวัฒน์ จันทร์สว่าง ประกอบอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรแทนตำแหน่งที่ว่างลง จากการที่บรรหาร ศิลปอาชา หัวหน้าพรรคชาติไทย ถูกตัดสิทธิ์ทางการเมือง 5 ปี ในปี พ.ศ. 2552 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในระบบบัญชีรายชื่อ และได้รับเลือกตั้ง เป็น ส.ส.สมัยที่ 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 12 แต่การเลือกตั้งเป็นโมฆะ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 5 แต่พรรคชาติไทยพัฒนาได้รับเลือกตั้งเพียง 4 คน
ปฏิบัติการเสรีภาพยั่งยืน
ปฏิบัติการเสรีภาพยั่งยืน (Operation Enduring Freedom - OEF) เป็นรหัสนามที่ถูกใช้อย่างเป็นทางการโดยรัฐบาลสหรัฐสำหรับสงครามต่อต้านการก่อการร้ายทั่วโลก เมื่อวันที่ 7 ตุลาคม ค.ศ. 2001 ในการตอบโต้ต่อเหตุการณ์วินาศกรรม 11 กันยายน ประธานาธิบดี จอร์จ ดับเบิลยู. บุช ได้ประกาศว่าการโจมตีทางอากาศได้กำหนดเป้าหมายไปที่กลุ่มอัลกออิดะฮ์และกลุ่มตอลิบานได้เริ่มขึ้นในอัฟกานิสถาน ปฏิบัติการเอ็นดูริง ฟรีดอมส่วนใหญ่หมายถึงสงครามในอัฟกานิสถาน แต่มันก็มีส่วนที่เกี่ยวข้องกับปฏิบัติการต่อต้านการก่อการร้ายในประเทศอื่น ๆ เช่น ปฏิบัติการเสรีภาพยั่งยืนในฟิลิปปินส์ (OEF-Philippines) และปฏิบัติการเสรีภาพยั่งยืนในทะเลทรายซาฮารา (OEF-Trans Sahara)
ภายหลังสิบสามปี วันที่ 28 ธันวาคม ค.ศ. 2014 ประธานาธิบดีบารัก โอบามา ได้ประกาศถึงจุดสิ้นสุดของปฏิบัติการเสรีภาพยั่งยืนในอัฟกานิสถาน ปฏิบัติการที่ยังคงดำเนินต่อไปในอัฟกานิสถานโดยกองทัพสหรัฐ ทั้งไม่ใช่การสู้รบและการสู้รบ ปัจจุบันเกิดขึ้นภายใต้รหัสนามว่า ปฏิบัติการฟรีดอมเซนติเนล
139 จูเอวา
139 จูเอวา (139 Juewa, ) เป็นดาวเคราะห์น้อยในแถบดาวเคราะห์น้อย
สโมสรฟุตบอลโยวิลทาวน์
สโมสรฟุตบอลโยวิลทาวน์ เป็นสโมสรฟุตบอลอาชีพ ตั้งอยู่ที่เมืองโยวิล เทศมณฑลซัมเมอร์เซต ประเทศอังกฤษ ปัจจุบันลงเล่นในลีกทู ซึ่งเป็นลีกระดับที่สี่ของอังกฤษ พวกเขาชนะเลิศลีกทูในฤดูกาล 2004–05 และเคยเลื่อนชั้นสู่แชมเปียนชิปด้วยการเพลย์ออฟในลีกวัน ปี 2013 สโมสรก่อตั้งในปี ค.ศ. 1895 และอีก 108 ปีต่อมา พวกเขาได้เล่นในระบบลีกฟุตบอลครั้งแรก หลังจากที่เลื่อนชั้นจากฟุตบอลคอนเฟอเรนซ์ ในฐานะผู้ชนะเลิศ ในปี ค.ศ. 2003
โยวิลเคยเป็นหนึ่งในสโมสรนอกลีกที่ประสบความสำเร็จมากที่สุดในรายการเอฟเอคัพ ด้วยการเอาชนะสโมสรจากฟุตบอลลีก นั่นคือชัยชนะเหนือซันเดอร์แลนด์ ในรอบที่สี่ ค.ศ. 1949 ผ่านเข้ารอบและไปเยือนแมนเชสเตอร์ยูไนเต็ดที่สนามเมนโรด หลังจากนั้นเมื่อโยวิลเข้าสู่ระบบฟุตบอลลีกแล้ว พวกเขาสามารถผ่านเข้าสู่รอบที่สาม เอฟเอคัพ ในปี ค.ศ. 2004 จับสลากพบกับลิเวอร์พูล ก่อนที่ทางสโมสรจะจำหน่ายแผ่นเสียง "โยวิลทรู" ซึ่งติดอันดับที่ 36 ในยูเคซิงเกิลชาร์ต ความสำเร็จนี้ได้ต่อยอดมาถึงปี ค.ศ. 2005 เมื่อพวกเขาผ่านเข้ารอบที่สี่ และจับสลากไปเยือนชาร์ลตันแอธเลติก สโมสรจากพรีเมียร์ลีก ก่อนที่จะแพ้ไป 3–2
สนามเหย้าคือ ฮิวอิชปาร์ก สร้างในปี ค.ศ. 1990 อยู่บริเวณค่ายทหารเก่า ตั้งชื่อตามสนามก่อนหน้า คือ ฮิวอิชแอธเลติกกราวด์ ฉายาของสโมสรคือ "The Glovers" เนื่องจากเป็นเมืองที่มีอุตสาหกรรมผลิตถุงมือในช่วงคริสตศตวรรษที่ 18-19
โกปาเดลเรย์ ฤดูกาล 2019–20
แชมป์เก่าเมื่อฤดูกาลที่ผ่านมา คือ บาเลนเซีย มาตกรอบโดย กรานาดา ในรอบก่อนรองชนะเลิศ. เรอัลโซซิเอดัดชนะ รอบชิงชนะเลิศ 1–0 พบกับ คู่อริร่วมแคว้นบาสก์ อัตเลติกบิลบาโอ, ส่งผลให้พวกเขาคว้าแชมป์โกปาเดลเรย์โดยรวมเป็นสมัยที่สามและเป็นครั้งแรกนับตั้งแต่ ค.ศ. 1987, ยุติการร้างถ้วยรางวัลไว้ที่ 34 ปี.
ตารางและรูปแบบการแข่งขัน
เมื่อวันที่ 29 เมษายน ค.ศ. 2019, การชุมนุมของ สหพันธ์ฟุตบอลสเปน ได้รับการอนุมัติรูปแบบการแข่งขันใหม่, ได้ขยายการแข่งขันไปเป็น 126 และเปลี่ยนรอบทั้งหมดสู่รูปแบบการแข่งขันนัดเดียวจนถึงรอบรองชนะเลิศ.
แอร์เอฟเอเอฟได้ยืนยันวันที่เมื่อวันที่ 31 กรกฎาคม ค.ศ. 2019.
ทีมที่เข้าร่วม
ทีมด้านล่างนี้คือเข้าร่วมสำหรับการแข่งขัน. ทีมสำรองคือนับรวม.
การจับสลาก
ทีมถูกแบ่งอยู่ในสี่กลุ่มตามเกณฑ์ทางภูมิศาสตร์.
รอบแรก
รอบแรกจะลงเล่นโดยทีมที่เข้ารอบทั้งหมดยกเว้นสี่ทีมที่มีส่วนร่วมใน ซูเปร์โกปาเดเอสปัญญา จับคู่โดยการจับสลากซึ่งสิบทีมผู้ชนะที่มาจากรอบเบื้องต้นรอบที่แล้ว ได้จับคู่กับสิบทีมที่มาจาก ลาลิกา. หกทีมที่เหลือและ 22 ทีมของ เซกุนดา ได้จับคู่กับสี่ทีมที่เข้ารอบรองชนะเลิศ โกปา เฟเดราซิโอน, นั้นทำให้ 21 ทีมที่เข้าร่วมจาก เตร์เซรา และสามทีมจาก เซกุนเดา เบ. สุดท้ายนี้, 35 ทีมที่เหลือจาก เซกุนเด เบ ได้จับคู่ระหว่างพวกเขา, หนึ่งทีมที่ได้รับสิทธิ์บายในรอบนี้. ในกรณีของทีมคู่อริที่อยู่ในหมวดหมู่เดียวกัน, ข้อได้เปรียบของเจ้าบ้านจะเป็นการตัดสินโดยคำสั่งของลูกบอลและอื่นๆ, มันเป็นสนามกีฬาของหมวดหมู่ทีมที่มีอันดับต่ำกว่า. ทั้งหมด 55 เกมที่ลงเล่น, กับ 111 ทีมที่เข้าร่วม, ตั้งแต่วันที่ 17 ถึง 19 ธันวาคม ค.ศ. 2019.
แมตช์
เยกลาโน ได้รับสิทธิ์บายในรอบนี้.
การจับสลาก
หกทีมของ ลาลิกา ถูกจับสลากเป็นครั้งแรกกับทีมที่มาจากหมวดหมู่ต่ำที่สุด. หลังจากนั้น, ทีมที่เหลือทั้งหมดที่มาจากทีมลาลิกาจะต้องเผชิญหน้ากัน. การจับสลากได้จัดขึ้นเมื่อวันที่ 24 มกราคม ค.ศ. 2020.
ณ ทั้งหมด 8 ทีมที่อยู่ในหนึ่งโถ, ทีมเจ้าบ้านเป็นการตัดสินโดยโชคของการจับสลาก. ในฐานะฝั่งเซกุนดา ดิบิซิออนที่เหลือเท่านั้น, มิรันเดส จะเป็นเจ้าภาพโดยไม่คำนึงถึงฝ่ายตรงข้าม, ตามกฏกติกา. การจับสลากได้จุดขึ้นเมื่อวันที่ 31 มกราคม ค.ศ. 2020.
รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 7 กุมภาพันธ์ ค.ศ. 2020.
แมตช์
รวมผลสองนัด เรอัลโซซิเอดัด ชนะ 3–1.
''รวมผลสองนัด เสมอ 2–2. อัตเลติกบิลบาโอ ชนะด้วยกฏประตูทีมเยือน.''
รอบชิงชนะเลิศ
รอบชิงชนะเลิศคาดว่าจะลงเล่นในวันที่ 18 เมษายน ค.ศ. 2020, แต่ถูกเลื่อนออกไปเนื่องจาก การระบาดทั่วของโควิด-19.
ผู้ทำประตู
ผู้เล่นและสโมสรที่อยู่ใน ตัวหนา คือยังอยู่ในระบบการแข่งขัน.
พ.ศ. 1903
พุทธศักราช 1903 ใกล้เคียงกับ
พระยาอินทรมนตรีศรีจันทรกุมาร (ฟรานซิส เฮนรี ไจลส์)
พระยาอินทรมนตรีศรีจันทรกุมาร (23 สิงหาคม พ.ศ. 2412 – 31 ตุลาคม พ.ศ. 2494) นามเดิม ฟรานซิส เฮนรี ไจลส์ เป็นชาวอังกฤษซึ่งรับราชการในประเทศสยามจนได้เป็นอธิบดีกรมสรรพากรคนแรก และวางระบบสรรพากรสมัยใหม่ในประเทศสยาม
ต้นชีวิต
ฟรานซิสเป็นชาวอังกฤษ เกิดเมื่อวันที่ 23 สิงหาคม ค.ศ. 1869 (พ.ศ. 2412) เกิดที่พลิมัท ในตระกูลทหารเรือ ไม่ปรากฏประวัติการศึกษา พระวรวงศ์เธอ กรมหมื่นพิทยลาภพฤฒิยากร ทรงระบุว่า ฟรานซิสเคยกล่าวว่า "ไม่เคยได้เข้าโรงเรียนหรูหราอันใด"
ครั้นอายุได้ 18 ปี ฟรานซิสเข้ารับราชการกับรัฐบาลอังกฤษในพม่า ได้ทำงานในหน่วยงานปกครองท้องที่หลายแห่ง และพูดภาษาท้องถิ่นได้หลายภาษา หลังรับราชการได้ 10 ปี ฟรานซิสได้ดำรงตำแหน่งเทียบเท่าปลัดจังหวัด ในรัฐฉาน
การทำงานในสยาม
ใน พ.ศ. 2440 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงขอยืมตัวฟรานซิสจากรัฐบาลอินเดีย (ซึ่งปกครองพม่า) ให้เข้ามารับราชการในกระทรวงพระคลังมหาสมบัติ เพราะรัฐบาลสยามกำลังริเริ่มทำงบประมาณแผ่นดิน เมื่อเข้ามาแล้ว ฟรานซิสมีหน้าที่ตรวจสอบบัญชีรายจ่ายทุกกระทรวง และยังได้เป็นข้าหลวงคลังพิเศษ มณฑลปราจิณบุรี (ราชกิจจานุเบกษาเรียก ข้าหลวงสรรพากร มณฑลปาจิณบุรี) ฟรานซิสไปตรวจการคลังในมณฑลดังกล่าวแล้ว รายงานกลับมายังกระทรวงพระคลังมหาสมบัติถึงสภาพการเก็บภาษีที่สับสนวุ่นวายและการถือครองที่ดินที่ไม่เป็นระเบียบ เสนาบดีกระทรวงพระคลังมหาสมบัติจึงเรียกตัวฟรานซิสกลับเข้ามารับตำแหน่งเจ้ากรมสรรพากรนอก มีหน้าที่จัดระบบการเก็บภาษีทั่วสยาม ยกเว้นในกรุงเทพฯ และบางเมืองที่ขึ้นตรงต่อกรุงเทพฯ โดยมีประกาศเรียกตัวเมื่อวันที่ 3 พฤศจิกายน ร.ศ. 118 (พ.ศ. 2442)
ภายหลัง รัชกาลที่ 5 ทรงโอนกรมสรรพากรนอกไปสังกัดกระทรวงมหาดไทย เนื่องจากการเก็บภาษีในครั้งนั้นต้องอาศัยหน่วยงานปกครองท้องที่ ฟรานซิสจึงต้องย้ายไปสังกัดกระทรวงมหาดไทยด้วย เมื่อฟรานซิสรับราชการในสยามครบ 5 ปีตามสัญญาแล้ว รัชกาลที่ 5 ทรงเห็นควรรั้งตัวไว้เพื่อประโยชน์ของกิจการสรรพากร รัฐบาลสยามจึงชวนให้ฟรานซิสลาออกจากราชการกับอังกฤษมารับราชการกับสยาม และฟรานซิสปฏิบัติตาม บางแห่งว่า ฟรานซิสได้เปลี่ยนสัญชาติมาเป็นสยามด้วย แต่บางแห่งว่า ภายหลังเกิดสงครามโลกครั้งที่สอง ฟรานซิสก็ยังมีสถานะเป็นพลเมืองอังกฤษอยู่
ฟรานซิสทำงานในสังกัดกระทรวงมหาดไทยจนถึง พ.ศ. 2458 พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงให้ปรับปรุงหน่วยงานราชการเสียใหม่ในโอกาสที่พระเจ้าบรมวงศ์เธอ กรมพระดำรงราชานุภาพ ทรงลาออกจากตำแหน่งเสนาบดีกระทรวงมหาดไทย โดยรัชกาลที่ 6 ทรงให้รวมกรมสรรพากรนอก กระทรวงมหาดไทย และกรมสรรพากรใน กระทรวงพระนครบาล เข้าเป็นกรมสรรพากร กระทรวงพระคลังมหาสมบัติ และให้ฟรานซิสเป็นอธิบดีกรมใหม่นี้ ฟรานซิสจึงเป็นอธิบดีคนแรกของกรมสรรพากร โดยเริ่มดำรงตำแหน่งตั้งแต่วันที่ 2 กันยายน พ.ศ. 2458 และได้รับเงินเดือนเดือนละ 2,000 บาท เท่าอัตราขั้นต่ำของเสนาบดี พร้อมเงินพิเศษเป็นการเฉพาะตัวอีกเดือนละ 500 บาท รวมเป็นเดือนละ 2,500 บาท
ใน พ.ศ. 2457 รัชกาลที่ 6 ยังพระราชทานบรรดาศักดิ์ให้ฟรานซิสเป็นพระยาอินทรมนตรีศรีจันทรกุมาร โดยทรงนำบรรดาศักดิ์ดังกล่าวมาจากทำเนียบบรรดาศักดิ์โบราณแต่ครั้งกรุงศรีอยุธยา นอกจากนี้ รัชกาลที่ 6 ยังพระราชทานนามสกุล "จิลลานนท์" ให้แก่ฟรานซิส
นอกจากตำแหน่งอธิบดีกรมสรรพากรแล้ว ใน พ.ศ. 2460 รัชกาลที่ 6 ยังทรงแต่งตั้งฟรานซิสเป็นกรรมการควบคุมการส่งข้าวออกนอกประเทศ
ฟรานซิสดำรงตำแหน่งอธิบดีกรมสรรพากรมาจนถึงรัชกาลพระบาทสมเด็จพระปกเกล้าเจ้าอยู่หัว (รัชกาลที่ 7) ฟรานซิสก็ล้มป่วยด้วย "นัยน์ตาพิการ" บางแห่งว่า "จักษุถึงมืด" แต่แม้จะป่วยดังกล่าว รัฐบาลสยามก็ประสงค์ให้ฟรานซิสทำงานต่อไป โดยรัชกาลที่ 7 ทรงแต่งตั้งฟรานซิสเป็นกรรมการพิจารณาลดค่าเงินบาทเนื่องจากเศรษฐกิจตกต่ำครั้งใหญ่ ฟรานซิส และกรรมการอีกผู้หนึ่ง คือ หม่อมเจ้าสิทธิพร กฤดากร เห็นควรที่สยามจะลดค่าเงินบาทเป็น 13 บาทต่อ 1 ปอนด์ แต่รัฐบาลสยามเห็นควรลดเป็น 11 บาทต่อ 1 ปอนด์ ที่สุดแล้ว รัชกาลที่ 7 ทรงปฏิบัติตามความเห็นของรัฐบาล
อาการเกี่ยวกับนัยน์ตาของฟรานซิสนั้นเป็นแล้วหาย หายแล้วกลับเป็นอีกหลายครั้ง ฟรานซิสได้ลาไปรักษาในยุโรปหลายคราว แต่การรักษาก็ไม่เป็นผล จนฟรานซิสไม่สามารถมองเห็นได้อีก ฟรานซิสจึงลาออกจากราชการใน พ.ศ. 2473 แต่บางแห่งว่า เป็นวันที่ 31 มีนาคม พ.ศ. 2472
บั้นปลายชีวิต
ในยามว่างนั้น ฟรานซิสเขียนและอ่านหนังสือ โดยให้ธิดาหรือผู้อื่นเขียนตามคำบอกกล่าวของตน หรืออ่านให้ตนฟัง และฟรานซิสยังออกท่องเที่ยว แม้นัยน์ตาจะมองไม่เห็นแล้วก็ตาม ครั้งหนึ่ง ไปเที่ยวถึงปราสาทพระวิหาร และให้เจ้าหน้าที่คอยบรรยายสภาพโบราณสถานให้ตนฟัง
นอกจากนี้ ก่อนออกราชการ ฟรานซิสได้เป็นสมาชิกของสยามสมาคมมาตั้งแต่แรกก่อตั้งใน พ.ศ. 2447 โดยดำรงตำแหน่งอุปนายกของสมาคมตั้งแต่ปีนั้นมาจนถึง พ.ศ. 2473 จึงได้เป็นนายกของสมาคม เมื่อออกราชการแล้ว ฟรานซิสเป็นนายกของสมาคมนี้ต่อมาจนถึง พ.ศ. 2480 จึงลาออก แต่ยังคงเป็นสมาชิกของสมาคม และเขียนบทความหลายเรื่องลงพิมพ์ในวารสารของสมาคม เช่น เรื่องเกี่ยวกับน้ำมันพราย ตำนานเกาะหลัก ประวัติเขาตาม่องล่าย และการล่าวัวแดงบนหลังม้าที่อุบลราชธานีและกาฬสินธุ์ หลังสิ้นสงครามมหาเอเชียบูรพา (ใน พ.ศ. 2488) ฟรานซิสมีสุขภาพทรุดโทรมลง ไม่อาจช่วยงานสมาคมได้อีก สมาคมจึงยกย่องฟรานซิสเป็นสมาชิกกิตติมศักดิ์ของสมาคม
การถึงแก่อนิจกรรม
ฟรานซิสถึงแก่อนิจกรรมเมื่อวันที่ 31 ตุลาคม พ.ศ. 2494 7 วันหลังจากได้รับบาดเจ็บหนักเพราะหกล้ม
ฟรานซิสได้รับพระราชทานโกศแปดเหลี่ยมตามบรรดาศักดิ์พระยา และศพของฟรานซิสได้รับพระราชทานเพลิงตามพิธีพุทธศาสนา
หมายเหตุ
ในเอกสารไทยมีการออกนามหลายแบบ เช่น "ฟรานซิส เฮนรี ไจลส์" "มิสเตอร์ฟรานซิส ไจลส์" "มีสเตอรแฟรนซีสใยลส์" "เอ๊ฟ. เอช. ใยลส" "พระยาอินทรมนตรี (ฟรานซิน เฮนรี ไยลส์)" "พระยาอินทรมนตรีศรีจันทรกุมาร (แฟรนซิส เฮนรี่ ไยลส์ จิลลานนท์)" "พระยาอินทรมนตรีศรีจันทรกุมาร (แอฟ. เอช. ไยลส์ จิลลานนท์)" และ "พระยาอินทรมนตรีศรีจันทรกุมาร (เอฟ.เอช.ไยล์)"
สมเด็จพระราชินีอันเนอ-มารีแห่งกรีซ
ภายหลังได้มีการลงประชามติล้มเลิกการปกครองระบอบกษัตริย์และเปลี่ยนแปลงการปกครองเป็นระบอบสาธารณรัฐ (เหตุการณ์เปลี่ยนแปลงการปกครองของกรีซ เรียกว่า Σύνταγμα Sýntagma) แต่ไรก็ตามแม้จะเกิดการเปลี่ยนแปลงการปกครอง แต่พระองค์ยังสามารถดำรงพระอิสริยยศได้ตลอดพระชนม์ชีพ แต่ในหนังสือเดินทางของพระองค์ พระองค์ได้ใช้พระนามเป็นสามัญชน ชื่อ นางอันนา-มาเรีย เด เกรเซีย (Anna-Maria de Grecia)
พระราชประวัติ
สมเด็จพระราชินีอันเนอ-มารีแห่งกรีซ มีพระนามเดิมว่า เจ้าหญิงอันเนอ-มารี ดักมาร์ อิงกริดแห่งเดนมาร์ก พระราชสมภพเมื่อวันที่ 30 สิงหาคม พ.ศ. 2489 ณ พระราชวังอมาเลียนเบิร์ก กรุงโคเปนเฮเกน ประเทศเดนมาร์ก พระองค์เป็นพระราชธิดาพระองค์เล็กในเฟรเดอริกที่ 9 แห่งเดนมาร์ก และสมเด็จพระราชินีอิงกริดแห่งเดนมาร์ก พระองค์มีพ่อและแม่ทูนหัว คือ พระเจ้าคริสเตียนที่ 10 แห่งเดนมาร์ก, สมเด็จพระเจ้ากุสตาฟที่ 6 อดอล์ฟแห่งสวีเดน, เจ้าชายเบร์ติล ดยุกแห่งฮัลลันด์, สมเด็จพระราชาธิบดีโฮกุนที่ 7 แห่งนอร์เวย์ และฝ่ายพระอัยยิกาได้แก่ อะเล็กซานดรินแห่งเมคเลินบวร์ค-เชควริน สมเด็จพระราชินีแห่งเดนมาร์ก เจ้าหญิงมาร์ธา มกุฎราชกุมารีแห่งนอร์เวย์, มาเรียแห่งเท็ค, สมเด็จพระราชินีนาถจูเลียนาแห่งเนเธอร์แลนด์ และเจ้าหญิงดักมาร์แห่งเดนมาร์ก
พระองค์เป็นพระราชขนิษฐาในมาร์เกรเธอที่ 2 พระกษัตรีย์องค์ปัจจุบันแห่งเดนมาร์ก และพระองค์ยังเป็นพระญาติวงศ์ในสมเด็จพระราชาธิบดีคาร์ลที่ 16 กุสตาฟแห่งสวีเดน ซึ่งเป็นพระมหากษัตริย์แห่งสวีเดนองค์ปัจจุบัน
พระองค์ทรงเข้ารับการศึกษาจากโรงเรียนซาห์เลส์ (Zahle's School) ประเทศเดนมาร์ก ช่วงปี พ.ศ. 2495–2506 และทรงเข้าศึกษาต่อในโรงเรียนสตรีชาร์เตอราร์ด (Chatelard School for Girls) ซึ่งเป็นโรงเรียนภาษาอังกฤษในประเทศสวิตเซอร์แลนด์ ในปี พ.ศ. 2505 และต่อมาในปี พ.ศ. 2506–2507 พระองค์ได้ทรงเข้าศึกษาต่อในเลอเมส์นิล โรงเรียนฟินิชชิง (Finishing school) ประเทศสวิตเซอร์แลนด์
อภิเษกสมรส
ในปี พ.ศ. 2502 พระองค์ทรงพบกับเจ้าชายกอนสตันดีโนสแห่งกรีซและเดนมาร์ก ซึ่งเป็นพระราชโอรสในสมเด็จพระเจ้าปัฟโลสแห่งกรีซ และสมเด็จพระราชินีฟรีแดรีกีแห่งกรีซ เมื่อครั้งเสด็จเยือนประเทศเดนมาร์ก และทั้งสองพระองค์ก็ทรงพบกันครั้งที่ 2 ในปี พ.ศ. 2504 ที่ประเทศเดนมาร์ก โดยเจ้าชายกอนสตันดีโนสได้ทรงทูลพระราชบิดาและพระราชมารดาเพื่อทรงขออภิเษกสมรสกับเจ้าหญิงเดนมาร์ก ต่อมาทั้งสองพระองค์ก็ทรงพบกันอีกครั้งที่กรุงเอเธนส์ ในเดือนพฤษภาคม พ.ศ. 2504 เมื่อครั้งงานอภิเษกสมรสของ เจ้าหญิงโซเฟียแห่งกรีซและเดนมาร์ก และเจ้าชายฆวน การ์โลสแห่งสเปน และทรงพบกันอีกครั้งในปี พ.ศ. 2506 ในงานครบรอบหนึ่งศตวรรษของพระราชวงศ์กรีซ
ในเดือนกรกฎาคม พ.ศ. 2507 มีการประกาศเรื่องการหมั้น แม้จะมีเสียงคัดค้านอย่างสุภาพของกลุ่มฝ่ายซ้ายในประเทศเดนมาร์ก ต่อมาทั้งสองพระองค์ได้ทรงจัดงานอภิเษกสมรสกัน เมื่อวันที่ 18 กันยายน พ.ศ. 2507 (สองสัปดาห์หลังพระองค์มีพระชนมายุครบ 18 พรรษา) โดยในพิธีอภิเษกสมรสของทั้งสองพระองค์ได้จัดขึ้นในอาสนวิหารเมโทรโพลิสกรีกออร์โธดอกซ์ในกรุงเอเธนส์ ซึ่งในงานนี้พระบาทสมเด็จพระมหาภูมิพลอดุลยเดชมหาราช และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินเป็นการส่วนพระองค์ เพื่อเข้าร่วมในพิธีมงคลสมรสครั้งนี้ด้วย
เสด็จลี้ภัย
สมเด็จพระราชินีอันเนอ-มารีแห่งกรีซ และพระราชสวามีถูกทำการรัฐประหารอีกครั้งโดยกลุ่มนายทหารยศพันเอกในเดือนเมษายน ต่อมาสมเด็จพระราชาธิบดีกอนสตันดีโนสที่ 2 แห่งกรีซได้ทรงประกาศสละราชสมบัติ และเสด็จลี้ภัยพร้อมด้วย สมเด็จพระราชินีอันเนอ, เจ้าหญิงอเล็กเซีย และเจ้าชายปาวลอส โดยเสด็จประทับเครื่องบินออกไปในกลางดึกของวันที่ 13 ธันวาคม พ.ศ. 2510 โดยขั้นต้นพระองค์และครองครัวได้เสด็จไปพำนักในประเทศอิตาลี ผลที่ตามมาก็คือพระองค์ทรงแท้งพระครรภ์ โดยพระองค์และครอบครัวทรงประทับลี้ภัยในสถานทูตกรีซประจำประเทศอิตาลีนาน 2 เดือน ก่อนที่จะเสด็จไปประทับ ณ กรุงโรม เป็นเวลาถึง 5 ปี
สมเด็จพระราชาธิบดีกอนสตันดีโนสที่ 2 แห่งกรีซ พร้อมด้วยพระราชินีอันเนอ และครอบครัว ได้เสด็จไปประทับยังสหราชอาณาจักร โดยประทับ ณ หมู่บ้านโชบฮาม (Chobham) มณฑลเซอร์รีย์ เป็นแห่งแรก ก่อนที่จะย้ายไปประทับที่ฮัมสตีด (Hampstead) กรุงลอนดอน ส่วนรัฐบาลกรีซเองก็ยึดพระราชวังโตตอย แต่ภายหลังก็มีนักสิทธิมนุษยชนเข้ามาเรียกร้องให้ชดเชยค่าเสียหายเกี่ยวกับการครอบครองวังของพระราชวงศ์กรีซ โดยสมเด็จพระราชาธิบดีกอนสตันดีโนสที่ 2 แห่งกรีซได้นำเงินที่ได้รับดังกล่าว มาจัดตั้งองค์กรอันนา-มารีขึ้น